
Par līdzfinansējuma piešķiršanu biedrībai "ARONAS PĪLĀDZIS" projekta "JAUNAS PRASMES, JAUNAS IESPĒJAS" īstenošanai

Madonas novada pašvaldībā saņemts biedrības “ARONAS PĪLĀDZIS”, reģ. nr. 40008143032, iesniegums (reģistrēts Madonas novada pašvaldībā 10.07.2026. ar Nr. 2.1.3.1/26/2691) ar lūgumu piešķirt līdzfinansējumu projekta “JAUNAS PRASMES, JAUNAS IESPĒJAS” īstenošanai nodibinājuma “Madonas novada fonds” izsludinātās LEADER projektu pieņemšanas 10.kārtas, 3.4. rīcības “Praktiskas zināšanas un prasmes” ietvaros.
Projekta kopējās izmaksas ir 1 100,00 EUR, no kurām LEADER atbalsts (Lauku atbalsta dienesta administrētais publiskais finansējums) ir 990,00 EUR (90 %), bet nepieciešamais Madonas novada pašvaldības līdzfinansējums ir 110,00 EUR (10 %).
Projekta mērķis ir  jaunu zināšanu un prasmju apguve dažādām vecuma grupām, nodrošinot saturīgu brīvā laika pavadīšanu Aronas pagastā. Projektā tiks apgūtas muzicēšanas, dziedāšanas, instrumentu spēles prasmes pirmsskolas vecuma bērniem (“Muzicējam kopā)”, pieaugušajiem angļu valodas prasmes un komunikācijas prasmes (“Ceļojam kopā”), digitālās prasmes par mākslīgo intelektu un drošību internetā (“Izprotam MI kopā”), kā arī aušana stellēs ar velkamo iekārtu (“Aužam kopā”).
Noklausījusies sniegto informāciju, ņemot vērā 15.07.2026. Attīstības komitejas atzinumu, atklāti balsojot: PAR – 13 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Egils Bērziņš, Guntis Klikučs, Janīna Grudule, Jānis Erels, Māris Justs, Rūdolfs Medenis, Valda Kļaviņa), PRET – NAV, ATTURAS – NAV, Madonas novada pašvaldības dome NOLEMJ:

1. Piešķirt biedrībai “ARONAS PĪLĀDZIS”, reģ. nr. 40008143032, līdzfinansējumu projekta “JAUNAS PRASMES, JAUNAS IESPĒJAS” īstenošanai EUR 110,00 (viens simts desmit euro, 00 centi) apmērā.
2. Līdzfinansējumu piešķirt no Attīstības nodaļas 2026. gada budžeta pozīcijas “Sabiedrības integrācija un līdzdalība”,  kods: 1501.39

